# 3.5 Textos expositivos

## Glosario

## Coherencia

Definición:

  Conexión ou unión equilibrada entre distintos elementos.

Exemplo:

  A coherencia do texto facilita a súa comprensión.

## Cohesión

Definición:

  Relación ou concordancia ben organizada entre os distintos elementos que compoñen un conxunto.

Exemplo:

  A relación entre o texto e as imaxes mostra concordancia.

## Divulgativos

Definición:

  Adecuados para dar a o coñecemento público, para que os coñeza un gran número de xente.

Exemplo:

  Este vídeo divulgativo explica o ciclo da auga.

## Especializados

Definición:

  Centrada a súa actividade nunha área ou especialidade concreta.

Exemplo:

  Esta libraría está especializada en libros de lendas galegas.

## Soporte

Definición:

  Elemento ou medio físico utilizado para gardar ou almacenar información.

Exemplo:

  O soporte onde atopamos unha nova; pode ser un xornal, unha revista, a televisión ou o ordenador.

# Textos expositivos

Neste apartado imos traballar os textos expositivos; ten moita conta do que imos aprender porque para a exposición final do reto serache de moita utilidade.

Os textos expositivos ofrecen información sobre un tema. Esta información ten que estar presentada de forma clara, ordenada e obxectiva, de xeito que se asegure a súa comprensión, por iso adoitan ter un título e apartados.

Os textos expositivos poden ser orais ou escritos. Os orais adoitan ser máis curtos e con menos información cós escritos.

Segundo a información que se transmite, a quen vai dirixido e o soporte que se emprega para facelo chegar ao público, podemos distinguir dous tipos de textos expositivos: divulgativos e especializados.

Os divulgativos tratan temas de interese xeral. Podémolos atopar, por exemplo, nos folletos explicativos, libros de texto, as enciclopedias, notas de prensa, revistas...

Os especializados tratan sobre temas moi específicos e adoitan presentar un gran coñecemento do tema e empregan unha linguaxe técnica e complexa. Diríxense a un público especialista na materia da que tratan. Algúns exemplos deste tipo de textos son os informes, artigos de investigación científica, monografías, teses doutorais...

## Estrutura

O que realmente nos indica se se trata dun texto expositivo é a súa estrutura. Normalmente, están estruturados en tres partes: introdución, desenvolvemento e conclusión.

Na introdución explícase o tema sobre o que trata.

No desenvolvemento, expóñense de forma clara, ordenada e coherente os conceptos, datos e ideas sobre o tema.

A conclusión é o resumo dos aspectos fundamentais do tema.

## Propiedades textuais

Para explicar algo dun xeito claro, necesitamos usar palabras que todos entendan e poñer as ideas nunha orde fácil de seguir. Por iso en todo tipo de textos tanto orais como escritos, é fundamental a coherencia e a cohesión.

Polo tanto, para que un texto estea ben construído, debe ter:

- Adecuación: en función da persoa á que vaia dirixido, deberemos empregar un tipo de linguaxe ou outro. Se lle estamos explicando algo a unha persoa coñecida poderemos empregar unha linguaxe máis informal, pola contra se vai dirixido a un público descoñecido teremos que empregar unha linguaxe máis formal.
- Coherencia: un texto será coherente se a información vai aparecendo de xeito progresivo, seguindo unha orde lóxica e ben estruturado.
- Cohesión: para acadar a cohesión nun texto debemos empregar correctamente os signos de puntuación e os conectores ou marcadores textuais.

## Orientacións para a redacción

Para redactar un texto ben cohesionado podes seguir estas orientacións:

- Comezar coa presentación. Para introducir o tema podes empregar expresións como: para comezar, o tema que imos tratar...
- Seguir unha orde. Para organizar o texto podes empregar: en primeiro lugar, en segundo lugar, por último, finalmente...
- Empregar conxuncións:
  - Para engadir ideas podes empregar: ademais, por outra parte....
  - Para contrastar podes utilizar: pero, porén, en cambio...
  - Para indicar consecuencias podes usar: polo tanto, en consecuencia...
- Poñer exemplos que axuden a entender; podes empregar: por exemplo, en concreto, en particular...

## Lectura facilitada

Neste apartado imos traballar os textos expositivos.

Presta atención co que imos aprender.

Para a exposición final do reto serache de moita utilidade.

Os textos expositivos ofrecen información sobre un tema.

A información ten que estar presentada de forma clara,

ordenada e obxectiva, de xeito que se asegure

a súa comprensión.

Adoitan ter un título e apartados.

Os textos expositivos poden ser orais ou escritos.

Os orais son máis curtos e con menos información.

Hai dous tipos de textos expositivos: divulgativos e especializados.

Os divulgativos tratan temas de interese xeral.

Son, por exemplo, os folletos explicativos, libros de texto, as enciclopedias e moitos máis.

Os especializados tratan temas moi específicos.

Presentan un gran coñecemento do tema.

Empregan unha linguaxe técnica e complexa.

Diríxense a un público especialista na materia da que tratan.

Algúns exemplos son os informes, artigos de investigación e monografías, entre outros.

Estrutura:

Están estruturados en tres partes:

Introdución, desenvolvemento e conclusión.

Propiedades textuais:

É fundamental a coherencia e a cohesión.

Para redactar un texto ben cohesionado debes:

- Comezar coa presentación
- Seguir unha orde
- Empregar conxuncións
- Poñer exemplos.

## Audio

audio/mpeg

# Mapa conceptual

Mapa conceptual dos textos expositivos:

# Pregunta Verdadeiro-Falso

Le as seguintes afirmacións e indica se son verdadeiras ou falsas:

# Pregunta 1

Os textos expositivos sempre contan historias emocionantes.

Verdadeiro Falso

# Retroalimentación

Falso

Os textos expositivos non buscan contar historias emocionantes.

# Pregunta 2

Nun texto expositivo, a opinión do autor é moi importante.

Verdadeiro Falso

# Retroalimentación

Falso

A opinión do autor non é relevante nun texto expositivo.

# Pregunta 3

Un libro de texto é un exemplo de texto expositivo.

Verdadeiro Falso

# Retroalimentación

Verdadeiro

Os libros de texto son un excelente exemplo de textos expositivos.

# Pregunta 4

Un texto expositivo debe ter un título claro e conciso.

Verdadeiro Falso

# Retroalimentación

Verdadeiro

Un título claro e conciso é fundamental.

# Pregunta 5

Os textos expositivos só se empregan na escola.

Verdadeiro Falso

# Retroalimentación

Falso

Aínda que son moi comúns na escola, os textos expositivos atópanse en moitos outros ámbitos.

# Pregunta 6

Un texto expositivo emprega palabras moi difíciles para que pareza máis importante.

Verdadeiro Falso

# Retroalimentación

Falso

Todo o contrario. Os textos expositivos deben usar unha linguaxe clara e accesible.

# Pregunta 7

Un texto expositivo ten que ser moi longo.

Verdadeiro Falso

# Retroalimentación

Falso

A lonxitude dun texto expositivo depende do tema e da profundidade coa que se queira explicar.

# Relaciona

Relaciona cada tarxeta coa súa parella.

{"typeGame":"Relaciona","author":"","randomCards":true,"instructions":"

Relaciona cada tarxeta coa súa parella.

\n","showMinimize":false,"itinerary":{"showClue":false,"clueGame":"","percentageClue":40,"showCodeAccess":false,"codeAccess":"","messageCodeAccess":""},"cardsGame":[{"url":"","x":0,"y":0,"author":"","alt":"","audio":"","color":"#000000","backcolor":"#ecf75f","eText":"Introduci%C3%B3n","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#61f544","eTextBk":"Parte%20do%20texto%20onde%20se%20presenta%20o%20tema%20principal"},{"url":"","x":0,"y":0,"author":"","alt":"","audio":"","color":"#000000","backcolor":"#ecf75f","eText":"Desenvolvemento","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#61f544","eTextBk":"Parte%20do%20texto%20onde%20se%20explica%20o%20tema%20con%20detalle"},{"url":"","x":0,"y":0,"author":"","alt":"","audio":"","color":"#000000","backcolor":"#ecf75f","eText":"Conclusi%C3%B3n","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#61f544","eTextBk":"Parte%20do%20texto%20onde%20se%20resume%20o%20mais%20importante"},{"url":"","x":0,"y":0,"author":"","alt":"","audio":"","color":"#000000","backcolor":"#ecf75f","eText":"T%C3%ADtulo","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#61f544","eTextBk":"Palabra%20ou%20frase%20que%20indica%20o%20tema%20do%20texto"},{"url":"","x":0,"y":0,"author":"","alt":"","audio":"","color":"#000000","backcolor":"#ecf75f","eText":"Conectores","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#61f544","eTextBk":"Palabras%20que%20unen%20as%20ideas%20dentro%20do%20texto"}],"isScorm":1,"textButtonScorm":"Gardar a puntuación","repeatActivity":true,"textAfter":"%3Cp%3E%3C/p%3E%0A%3C%21--a%3D1--%3E","version":1.3,"percentajeCards":100,"type":1,"showSolution":true,"timeShowSolution":3,"time":3,"evaluation":false,"evaluationID":"","id":"202511317437-60","msgs":{"msgSubmit":"Enviar","msgClue":"Xenial! A pista é:","msgCodeAccess":"Código de acceso","msgPlayStart":"Prema aquí para xogar","msgScore":"Puntuación","msgErrors":"Erros","msgHits":"Acertos","msgMinimize":"Minimizar","msgMaximize":"Maximizar","msgFullScreen":"Pantalla Completa","msgExitFullScreen":"Saír de pantalla completa","msgNoImage":"Pregunta sen imaxes","msgEndGameScore":"Antes de gardar a puntuación comece a partida.","msgScoreScorm":"A puntuación non se pode gardar porque esta páxina non forma parte dun paquete SCORM.","msgOnlySaveScore":"Só se pode gardar a puntuación unha vez!","msgOnlySave":"Só se pode gardar unha vez","msgInformation":"Información","msgYouScore":"A puntuación","msgAuthor":"Autoría","msgOnlySaveAuto":"A puntuación gardarase despois de cada pregunta. Só se pode xogar unha vez.","msgSaveAuto":"A puntuación gardarase automaticamente despois de cada pregunta.","msgSeveralScore":"Pódese gardar a puntuación tantas veces como se queira","msgYouLastScore":"A última puntuación gardada é","msgActityComply":"Xa realizaches esta actividade.","msgPlaySeveralTimes":"Pódese realizar esta actividade tantas veces como se queira","msgClose":"Pechar","msgAudio":"Audio","msgNumQuestions":"Número de cartas","msgTryAgain":"Necesitas polo menos un %s% de respostas correctas para conseguir a información. Volve tentalo.","msgEndGameM":"Remataches o xogo. A túa puntuación é %s.","msgUncompletedActivity":"Actividade non completada","msgSuccessfulActivity":"Actividade superada. Puntuación: %s","msgUnsuccessfulActivity":"Actividade non superada. Puntuación: %s","msgTypeGame":"Relaciona","msgCheck":"Comprobar","msgRestart":"Reiniciar"}}

O navegador non é compatible con esta ferramenta.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)